Tämä riippuu tietysti talvesta, käytöstä ja kuluttajasta itsestään. Kylmäntunteeseen vaikuttavat monet asiat, yksi niistä on ihmisten fysiologiset erot, joka on niin suuri muuttuva tekijä, että faktapohjaista tutkimusta on vaikea yleisellä tasolla tehdä. Kenkiä voidaan toki verrata toisiinsa samoissa olosuhteissa, ja todeta että joku on lämpimämpi kuin toinen. Halti perus ulkoilukengät on tarkoitettu aktiiviseen käyttöön, niissä ei ole lämmittävää vuorta, eikä lumelle tai jäälle suunniteltua pohjaa. Mutta jos kävelet enimmäkseen auratuilla teillä, kengät ovat riittävän tilavat, ja jalassa on oikeanlaiset sukat, niin hyvin esimerkiksi Faralla pärjää talven yli eteläisessä Suomessa. Talvea ja kylmää varten on kuitenkin suunniteltu erikseen niihin sopivampia kenkiä.